3. schôdza NR SR - 5.deň - A. dopoludnia
Dátum: 2023-11-22
Poslanec: Matovič, Igor (SLOVENSKO)
Druh vystúpenia: Vystúpenie v rozprave

6. Dobré ráno všetkým prajem. Takže valec valcuje, v tomto prípade chorých ľudí, biednych ľudí, ktorí čakajú na operáciu a konečne čakali, že po 33 rokoch existencie samostatnej Slovenskej republiky poslanci nebudú myslieť na seba, na biznis pre oligarchov, ktorí vlastnia poskytovateľov zdravotnej starostlivosti, zdravotné poisťovne, aleže budú konečne myslieť aj na chorých ľudí. No a pani ministerka Dolinková, ktorá je z tej úžasnej strany HLAS, ktorú aj viacerí naši opoziční partneri vzývali, vyzývali a ktorých obdivovali aj v tých progresívnych médiách ako v Denníku N, že to je vlastne tá budúcnosť demokracie, ktorá v správnej chvíli sa pridá na správnu stranu k demokratom a určite nepôjde s mafiou zo SMER-u, tak pani ministerka Dolinková ide v tej tradícii ministrov HLAS-u, lebo teda keď si pozriete za tie dva týždne existencie tejto vlády, tie najšpinavšie roboty tu robia ministri za HLAS. Nie za SMER, nie za SNS. Kto tu robí špinu na ministerstve, alebo tú špinavú robotu na ministerstve vnútra? No minister za HLAS. Kto tu robí špinavú robotu proti dôchodcom na ministerstve práce, sociálnych vecí a rodiny? No minister za HLAS. Kto tu robí špinavú robotu v prospech oligarchov, zbohatlíkov a proti chorým ľuďom? No ministerka za HLAS. Jednoducho oni to majú v DNA v tej strane a čudujem sa naozaj aj našim opozičným kolegom v opozičných laviciach, že ich neprekukli. Jednoducho to DNA sa nejakým spôsobom poprieť nedá. Jednoducho keď ste raz z mafie, môžete sa deliť na 150 častí, stále to bude mafia, nech sa premenujete akokoľvek, nech sa premaľujete akokoľvek. A v tomto prípade naozaj obeťou budú tí najbiednejší v podstate z ľudí, a podotýkam na začiatok, bez ohľadu na to, koho volili, tá choroba si nevyberá, onkologické ochorenia si nevyberajú. Ale pani ministerka sem bez hanby ako s prvým zásadným dokumentom prichádza, že zoberie pacientom, chorým ľuďom, garanciu, dokedy budú najneskôr operovaní. Dokedy najneskôr ich, sa musia ich chopiť poskytovatelia zdravotnej starostlivosti, ktorých musí adekvátne zaplatiť zdravotná poisťovňa, ktorá od tých chorých ľudí alebo od všetkých nás vyberá zdravotné poistenie. Čiže pani ministerka miesto toho, aby sa popasovala s problémom, a môže mať niekedy aj objektívne nejaké časti výhovoriek, ale miesto toho, aby si teraz zobrala 700 operácií, pri ktorých majú mať od 1. januára pacienti garanciu, dokedy majú byť operovaní, a teda vybrala z toho to, čo sa stihnúť dá, jednoducho všetko hodí do koša, povie si, že však čo, pacient nepodstatný to tvor, podstatný to tvor je Jaroslav Haščák, lebo ten potrebuje mať nafutrované vačky. Tak si veľmi stručne teda povedzme, čo sa tu vlastne dialo, alebo ako to v tej politike funguje, lebo ľudia si myslia, že, bohužiaľ, voliči SMER-u, HLAS-u, najmä HLAS-u, pani ministerky, keď sa na ňu pozriete, dobre vyzerá, veríte jej, keď, keď vám rozpráva. Ale v skutočnosti, čo sa za týmito ľuďmi skrýva, je to veľmi jednoduchý biznis. Sú bohatí ľudia v pozadí politiky, ktorí potrebujú robiť biznis na úkor voličov politických strán. Títo bohatí ľudia, teraz si ho nazvime, zoberme si jedného, Jaroslav Haščák, o ktorom máme dokumenty, 39 hodín jako rozkrádal Slovensko, jako korumpoval politikov, jako sa s Ficom dohadoval, jak to budú organizovať, rozkrádanie, tunelovanie, zdravotníctvo. Fico mu povedal, všetko cez Pašku to budeme robiť, len ma teda informujte potom jako, jako čo bude, lebo chcem mať o tom prehľad, nechcem byť neinformovaný. Čiže chcel vyberať svoj desiatok. Tak tí bohatí ľudia v pozadí politiky si dohodnú politikov, ktorí sú ochotní pre nich zahrať to ochotnícke divadlo. Ktorí majú talent, vlohy alebo bezsvedomie dostatočne vyvinuté na to, aby prišli pred ľudí, chodili jak putovný cirkus po Slovensku, možno aj teda v médiách, ktoré tí bohatí ľudia vlastnia, a rozprávali svoje ľúbivé, sladké medové motúziky a ťahali, ťahali, ťahali ľudí a vytvárali pocit zdania, že títo ľudia to naozaj s nami myslia dobre. Bohatý človek v pozadí platí. Platí keš, platí dovolenky, platí mediálnym priestorom vo svojich novinách krásne piár články, nie je tu ešte Janka Penta Cigániková, tá by o tom vedela rozprávať. Ľúbivé to kampane v médiách toho bohatého človeka, a vytvára vám podhubie na to, pomáha vám, keďže jednoducho stokrát opakovaná lož sa stáva pravdou, tie média bohatý človek využíva na to, aby vyrobil tých ochotníckych divadelníkov ako dostatočne dôveryhodných pre ľudí, aby dostatok ľudí teda uverilo, potom v ten správny deň prišli tí ľudia, odvolili a potom pre bohatého človeka nastáva ten, tie roky hojna, lebo sa mu začína vracať to, čo do tých politických strán, do tých svojich ochotníckych divadelníkov investoval. V tomto prípade krásny príklad pani ministerka. Krásny príklad Peter Pellegrini, predseda jej politickej strany, jednoducho nádherná investícia. Keď si to zmapujete posledné mesiace a roky, tak koho tu ospevovali na rukách, koho financovali, koho financoval Haščák? Pani ministerku, Petra Pellegriniho, blbca Baťu, či jak sa volal, ktorý tu celé Slovensko strašil o tom, že teda tu 20-tisíc ľudí zomrelo a teda by nezomrelo, ak by asi teda on idiot bol vtedy pri moci. A podobné propagandy, ktoré dostali obrovský mediálny priestor, s týmto zblbli ľudí, získali moc a teraz sa tomu Haščákovi treba revanšovať, pani ministerka, že? A na úkor chorých ľudí. Čiže miesto toho, aby prišla a sledovala verejný záujem a záujem tých chorých ľudí, tak by pijavice, chobotnice ako je Jaroslav Haščák a finančná skupina Penta osekala zo zdravotníctva do kosti. Nechala by ich prežívať, ale celý ten biznis na úkor chorých ľudí by vysekala preč. Ona miesto toho sem na drzovku príde a prvé svoje legislatívne niečo, čo príde, s čím príde do parlamentu, je práve to, čo ide po ruke tomu mecenášovi politickej strany HLAS Petra Pellegriniho, ktorý mu dával obrovský mediálny priestor. To boli naozaj desiatky miliónov eur za posledné roky v svojich médiách a teraz mu to ide krásne vrátiť. A keďže Haščák dal desiatky miliónov, tak pani ministerka neváha, Pellegrini prikázal, Haščákovi treba vrátiť požičané, tak mu vráti minimálne tie desiatky, keď nie stovky miliónov. Krokmi, ktoré urobila pri legitimizácii nemocnice Bory, to sú rádovo stovky miliónov, lebo v podstate mu pomohla, aby si zabezpečil to dominantné postavenie do budúcna a aby v podstate prípadnú nejakú univerzitnú nemocnicu mohol veľmi efektívne vytlačiť z trhu. Takže to sú rádovo stovky, možno miliardy eur, ktoré mu pani ministerka svojím rozhodnutím na ministerstve dohodila, Haščákovi, hovorím, a Pente. A dnes tu prichádza s návrhom, kde hovorí, že keď chudák, ktokoľvek, volič HLAS-u napríklad, ktorý volil túto pani ministerku, krúžkoval, dostane rakovinu a zistia mu, že teda tú rakovinu má a začne zisťovať, kedy by ho teda operovali, lebo nutne tú operáciu potrebuje, tak ten volič HLAS-u, Janko z Hornej Dolnej, zrazu zistí, že od 1. januára by mal garantovaný termín, dokedy by operovaný bol, ale tuto pani ministerka, ktorú krúžkoval, dnes predkladá návrh, že už nebudeš mať garantovaný termín. A keď do toho termínu nebudeš operovaný, Janko z Hornej Dolnej, nemáš právo ísť do Rakúska, do Maďarska, do Poľska sa nechať zoperovať, do Česka. A predplatí ti to Jarko Haščák, či jak mu to hovoríte, Slávo mu hovoríte na stretávkach? Slávko mu to nepreplatí už zo svojej peňaženky, z tých peňazí zdravotného poistenia. Už budeš musieť čakať. A keď na teba príde rad niekedy, tak príde, keď nepríde, tak umreš, však to nevadí, že si ma krúžkoval, ja ti ďakujem, Janko, že si bol taký hlúpy, to je tvoja vec, že si uveril sladkým rečiam. Jednoducho pre mňa ako ministerku je dôležité, aby sa dobre mal Jarko Haščák. Lebo si to Peťko Pellegrini praje. Lebo Jaroslav Haščák, či Slávo, prepáčte, jak mu hovoríte, Slávo financoval našu kampaň, daroval nám desiatky miliónov eur mediálneho priestoru, hovoril o tom Matovičovi, o tej vláde tie tri a pol roka, jak všetko je zlé, ani len smietku nenašiel, ktorá by bola dobrá, a zo smietky, ktorá mohla byť chybou, urobil slona a jednoducho zveličoval, čo sa len dalo, o dobrých veciach nehovoril zásadne, o neutrálnych robil z nich zlé a zo zlých, ktoré konali druhí ľudia, ktorí štvali ľudí proti opatreniam, kde volali dôchodcov, aby teda autobusmi prišli na tie protesty proti vláde v čase najvyššieho covidu a vyzývali ich, že rúška dole, aj taký jeden... (Rečníkovi sa vypol mikrofón.) Čiže aj taký jeden blázon, ktorý je teraz dočasne predsedom či podpredsedom Národnej rady, ten hovoril o tom jak covid to je vymysle... (Prerušenie vystúpenia predsedajúcim.) Žiga, Peter, podpredseda NR SR Prepáčte, pán poslanec, musia vám upraviť čas, lebo ste si ho znova stlačili na 30 minút, tak poprosím technikov, aby vám upravili čas. Matovič, Igor, poslanec NR SR Vyhovuje, v pohode. Žiga, Peter, podpredseda NR SR Nie všetkým. Matovič, Igor, poslanec NR SR Dobre, takže máme tu aj takého podpredsedu parlamentu Blahu, ktorý teda hlásal všade, že covid to je vymyslené, to je chrípôčka, to tu teda Američania si niečo iba vymysleli, aby tu tá zlá vláda Sorošova mohla vládnuť a podobne, majú na svedomí tisícky životov, lebo, bohužiaľ, bohužiaľ, mnohí ľudia sú hlúpi, alebo ani nechcú byť múdri. Oni uveria hocijakej kravine, kto im niekto povie, nájdu to niekde na facebooku, automaticky keď vidia, že je to pekný obrázok, tak si myslia, že je to pravda, keď vidia, že to má napísané pred titulom MUDr., a boli taká, takí dvaja že MUDr., mali pred titulom, jeden bol priezviskom na B a druhý na L, ani nechcem hovoriť ich priezviská, lebo oni sú takí ješitní trošku, tak, tak automaticky, keď títo bludári s titulom MUDr. hlásali akúkoľvek koninu o covide, bohužiaľ, mnohí hlúpi ľudia a ktorí chcú zostať byť hlúpi, tak títo ľudia to hltali s navijakom, verili týmto hlúpostiam. A potom keď verili týmto hlúpostiam, bohužiaľ, algoritmy sociálnych sietí sú tak nastavené, že keď raz dáte lajk na hlúposť, tak vám nabudúce znova ponúkne hlúposť, lebo jednoducho vie, že ste hlupák, tak žerete hlúposti, tak vám dáva krmivo hlúpostí. A, bohužiaľ, toto sú pasce sociálnych sietí na ľudí, ktorých títo ľudia zneužili, zneužili ich na to, aby získali dôveru. A teda keďže sme pri téme zdravotníctva, bohužiaľ, hlupák, nehlupák, všetci ľudia tú rakovinu dostávajú, tá si nevyberá podľa toho, kto koho volí, a títo ľudia, ktorých ste bezcitne zneužili, lebo vy ste veľmi dobre vedeli, čo ten covid znamená. Tak týchto ľudí, ktorých ste zneužili na to, aby ste získali moc, za pomoci oligarchov, ktorí vlastnia, alebo kto, cez ktorých jak prietokový ohrievač idú, ale prietokový ohrievač, ktorý má taký, taký bočný ventil, kam si ulieva prachy z toho zdravotníctva, ktorí vlastnia napríklad teda zdravotnú poisťovňu Dôveru, Penta, Haščák a podobní, tak aby si teraz vlastne mohli robiť biznis na úkor presne tých ľudí, ktorých vy ste oblbli. Takže ľudia vás volili s tým, že budete sledovať najvyšší záujem, najvyšší záujem vašich voličov. Aký je najvyšší záujem vašich voličov? Nie to, aby vy ste mali, sa vyvážali v bavoráku a mali svojho šoféra a mali dobrý plat. Najvyšší záujem každého voliča, bez ohľadu na to, aký je, je jeho osobné zdravie a zdravie jeho blízkych. A oni vám dali dôveru, že to najvyšší, ten najvyšší záujem budete sledovať. A vy miesto toho sem prídete s návrhom, že vy im pri tom najvyššom sledovaní najvyššieho záujmu urobíte takú výhybku, že nebudete sledovať najvyšší záujem chorého človeka, v tomto prípade, hovorím, najhoršie to je v prípade onkologických pacientov, ale najvyšší záujem Jaroslava Haščáka, lebo ten vám platí tie piár články o tom, jaká ste vy bohyňa v zdravotníctve a vám to platil aj teda mesiace a roky predtým. Alebo o Druckerovi básničky, alebo o Pellegrinim básničky, alebo o Baťovej básničky. Jednoducho z tej vašej bandy tých ľudí nosili na rukách zadarmo, však to sa dobre berie, že? Dobre, dobre to je, dobrý to je pocit, keď zadarmo dostanem takýto obrovský mediálny priestor. Inak sa tomu v normálnom demokratickom svete hovorí korupcia, lebo keď niekto dostáva takúto nenáležitú výhodu, tak je to korupcia, tak to nazvime. To, že si naša Generálna prokuratúra pred tým zakrýva oči, tak asi vieme, lebo tam jednoducho panuje pán tri šesť tri, ktorý teda sa snaží hájiť záujmy neviem koho, ale verejného záujmu evidentne nie, keďže nezačal v týchto veciach ani len trestné stíhanie a z vyššej moci by dávno už konať v tomto prípade mal. Nie z vyššej moci, ale, ale na základe toho teda, že Generálna prokuratúra musí, musí konať kedykoľvek, kedy evidentne vidí, že sa pácha, pácha korupcia. Dôkazy, už sme takého generálneho prokurátora mali, napríklad jeho, áno, si vybrala takáto, takáto choroba. Možno karma, možno nič, možno len osud. Ale každopádne ten človek tam skrýval dôkazy. Skrýval dôkazy o Gorile ako generálny prokurátor a potom v nahrávke Kočner – Trnka sme sa dozvedeli, ako kto tu vlastne v skutočnosti držal v rukách moc. Vtedy sa na tej nahrávke nesprával generálny prokurátor ako generálny prokurátor, ale Kočner sa správal, objednávateľ zrejme, aj teda podľa polície objednávateľ vraždy Jána a Martiny, sa správal jako šéf a Trnka len taký, ako taký malý mopslík. Generálny prokurátor, ktorý zobal z ruky objednávateľovi vraždy. Toto bol svet, ktorý tu ste vy stvorili. Po dvanástich rokoch moci, ktorú ste tu mali, že ste sa s mocnými a bohatými ľuďmi spriahli a dopadlo to tak, že po desiatich rokoch vašich vlád musel zomrieť novinár len preto, lebo si dovolil tieto svinstvá o vás odhaľovať, písať o nich a jeho snúbenica popritom musela byť zavraždená, lebo spáchala zločin, lebo milovala človeka, ktorý miloval pravdu. A vy, vaši ľudia, vaši ľudia, lebo vy sa z toho nezmyjete, nikdy nemôžete hovoriť, že vy s tým nič nemáte, lebo to je dôsledok vašich činov a vášho bezcitu a vašeho rozkrádania nášho spoločného majetku. Vaši ľudia zabili tú snúbenicu preto, alebo pri tom, ako si vyberala svadobné šaty v počítači vo svojej vlastnej kuchyni. Toto my sme zažili. Ja viem, že státisícom vašim voličov to nič nerobí. Srdiečko vtedy, môžte ten príbeh povedať miliónkrát, s nimi to nič neurobí, s nimi to nič nepohne. Áno, bohužiaľ, ľudia sú, aj tí voliči sú tak rozdelení, jednoducho sú ľudia, ktorí pozerajú len na seba, a sú ľudia, ktorí slobodu vnímajú ako, ako širší pojem, ako zodpovednosť za spoločenstvo, kedy im musí záležať aj na druhých ľuďoch nielen na samých sebe. Lebo záležať len na samých sebe a sloboda sama o sebe je sebectvo. To nie je sloboda, to nie je hodnota, to nie je cnosť. To je sebectvo. A do takejto krajiny vy ste nás opäť vtiahli. Máme tu štvrtú vládu Roberta Fica a opäť tu pôjde v presne tých istých koľajach. A vy ste sa rozbehli normálne že z nula na stovku hneď od začiatku. Na prvej križovatke a idete, čo to dá. A našou úlohou opozície je upozorňovať, že vy to robíte na úkor v tomto prípade chorých ľudí a nie na úkor človeka, ktorého bolí hlava, lebo si včera viacej popil. Nie na úkor človeka, ktorý padol na schodoch a bolí ho koleno, lebo sa udrel. Ale na úkor onkologických pacientov. Onkologickí pacienti so zhubnými nádormi konečne, konečne, to je podskupina všetkých tých 700 typov operácii, mali mať nárok a majú, stále ten zákon platí, od 1. januára nárok, dokedy majú byť najneskôr operovaní. A pani ministerka, vy ako ministerka zdravotníctva, sprepytujem, vy tu prichádzate s návrhom, že nie. Nie, to nie je správne. Onkologickí? Onkologickí pacienti, a prečo by mali mať termín, však nech čakajú. Čakali 30 rokov, prečo by nemohli 33, prečo by nemohli čakať viacej. Predĺžime to o rok. A keď nebude okolo toho poprask, predĺžime o ďalší rok, lebo však každé predĺženie, inak povedané, čím viac onkologických pacientov umrie, tým viacej peňazí bude mať Slávko Haščák, kamarát, ktorý mi platil reklamu, alebo Peťkovi Pellegrinimu vo svojim médiách, tým viac bude mať na účte, však to je, to je v podstate fér. Však vlastne tí onkologickí, však čo by potom, by asi boli možno invalidní dôchodci, to možno z pohľadu, to som počul pri covide od Richarda Sulíka, však keď umre vlastne dôchodca, tak si priznajme, že štát vlastne ušetrí na dôchodkoch, lebo nebude mať zbytočné výdavky na jeho dôchodok. Tak zrejme touto bezcitnou optikov sa pozeráte na to aj vy. Hovoríte si, že keď teda tí onkologickí pacienti zomrú, lebo nedostanú včasnú liečbu, tak teda štát vlastne ušetrí a možno vám aj ten minister, zabudol som, jak sa volá, minister financií váš, vás pochváli za to, že ste vlastne takto prezieravo pristupovali k verejným financiám. Načo budeme predsa liečiť včas onkologických pacientov, keď vlastne ich nevčasným liečením ušetríme na následných dôchodkoch, ktoré by sme týmto preživším onkologickým pacientom platili. Prepáčte, pani ministerka, mne to ináč nevychádza. Lebo ak vy by ste, ak by vám trošičku na tých chorých ľuďoch záležalo, a teraz naozaj zužujem zo 700 typov operácií možná pár desiatok tých najzávažnejších onkologických ochorení, ak by vám trošičku na týchto ľuďoch záležalo, tak by ste sem prišli a povedali, no dobre, pred dvomi rokmi Marek Krajčí presadil perfektnú zmenu, ktorá dávno tu mala platiť od vzniku Slovenskej republiky, pri 700 operáciách pacienti majú mať teda garantovaný termín, dokedy majú byť operovaní. Ale nejako si to netrúfam, nie som úplne schopná, aby som to zabezpečila od 1. januára, viete čo, skúsme ísť na to postupne, zoberme z tých, tie najzávažnejšie operácie 20, 23, 28, 17, koľko by nám vyšlo, toto sú tí pacienti, ktorí to najťažšie prežívajú, keď sa nedostanú včas k onko... teda k operácii. Z tých 700, prepáčte mi, páni, dámy v Národnej rade, zastupujete voličov, zastupujete všetkých voličov, skúste mi pomôcť, že z tých 700 by sme to teraz zúžili na týchto 20 onkologických operácií, tam to budem, aj keď nie je vytvorený nejaký systém, že tie zdravotné poisťovne možno nestihli si urobiť systém, ale pri tých 20 operáciách, keď to dám aj svojim sekretárkam v svojej kancelárii robiť, tak ony ten systém urobia, vyčlením tri telefónne linky navyše a v našej kancelárii to urobíme, aby sme pacientom, ktorí majú zhubné, zhubné nádory a ktorí urgentne potrebujú operáciu, aby sme im zabezpečili včasnú operáciu, včasnú zdravotnú starostlivosť. Vtedy by som vás požadoval za pani ministerku s veľkým p. Ale keď vy si budete stáť a neopravíte sa sama seba v druhom čítaní, nedáte pozmeňujúci návrh a nevyčleníte aspoň týchto onkologických pacientov, budem vás považovať za úplne rovnakú a identickú slúžku mafiána skorumpovaného Haščáka ako Janku Penta Cigánikovú. Lebo krásny dôkaz toho, ako to ona myslí úprimne so, s chorými ľuďmi, ako to ona myslí „úprimne" s Haščákovou peňaženkou, bolo presne to jej včerajšie hlasovanie. Nikto iný z opozície nepodporil tento návrh, ktorý je o ničom inom, veľmi zjednodušene povedané, zobrať chorým ľuďom nádej na včasnú operáciu, onkologickým pacientom, a nafutrovať desiatky miliónov do vrecka Haščáka. To je jedna veta, o tom je celý tento návrh, ktorý tu pani ministerka predkladá. Nikto iný z opozície nemal tú odvahu zahlasovať za toto svinstvo jako Janka Penta Cigániková. Že tam je krásne vidieť, to je lakmusový papierik, že kedy je to o Haščákovi a kedy nie. A presne takto isto, keď bolo hlasovanie o programovom vyhlásení vlády ešte pred tri a pol rokmi, tak ona vtedy, božechráň, hlasovať za programové vyhlásenie vlády a ona to ešte vo vnútri nám v koalícii povedala, myslím si, že aj verejne, lebo tam bola zmienka napísaná, že zvážime unitárny systém zdravotného poistenia. Zvážime, že vláda zváži, že či by nebolo lepšie naozaj tie súkromné zdravotné poisťovne poslať z trhu zdravotného poisťovňa pre... poistenia preč, lebo v podstate to je ako kebyže máme sprivatizovaný daňový úrad, to neni nič iné. Zdravotné poisťovne čo robia? Vyberajú peniaze od ľudí, ktoré síce sa volá že zdravotné poistenie, ale v skutočnosti to je obyčajná daň, ktorá sa vyberá a úplne dokonalo, lebo od prvého eura vášho príjmu, čiže naozaj to je dokonalá daň, ktorá sa vyberá a posúva sa poskytovateľom zdravotnej starostlivosti. Robiť, púšťať sem akéhokoľvek súkromníka, to je to isté akoby tu niekto prišiel s návrhom, že spravme súkromný, súkromnú finančnú správu, že aby aj finančná správa štátna mala konkurenciu, lebo štát je zlý vlastník. Lebo keď štát prevádzkuje finančnú správu, tak je neefektívnejší, súkromník bude efektívnejší. U Haščáka vidíme jako tú efektivitu. 900 mil. eur vytuneloval z peňazí určených na liečbu chorých ľudí za 10 či 12 rokov existencie od roku 2010, tuším. A na začiatku začal teda túto žúrku tunelovania peňazí určených na liečbu chorých ľudí, začal tým, že mu smeráci, hlasáci, však teda to je jedna banda, posvätili to, že si mohol zobrať 440 mil. eur zo zdravotného poistenia, premiestniť ich na svoj účet na Cyprus a ešte ako čerešničku do škatuľky zabalili so stužkou, že bez zaplatenia akýchkoľvek daní. Čisto len účtovnú operáciu mu posvätili, nachystali všetko, aby teda Jarko Haščák za tú kauzu Gorila a biznisy, ktoré robil s Paškom a spol., aby teda dostal nejaké to všimné späť a aby si aj predplatili zrejme ten priestor v médiách. 440 mil. eur. Takto, lúsknutím prsta, jednou účtovnou operáciou, že do jednej kolónky napísali si jedno čísielko a tým pádom účtovná finta, bác, bez akéhokoľvek zaplatenia daní. Za tých 440 mil. vtedy, kedy to vytiahol von, mohlo byť kúpených 800 cétečiek. Alebo rôzne kombinácie si narobte, cétečká, magnetické rezonancie, mamografy, hocijaké tie prístroje, ktoré tým nemocniciam chýbali. Koľko životov by sme zachránili? Inak povedané, koľko životov vy ste utratili tým, že ste dovolili, aby z peňazí určených na liečbu chorých ľudí peniaze išli na Haščákov účet? Alebo tak koľko životov zabil alebo zničil Haščák svojou nenažranosťou, pažravosťou, potkana skorumpovaného, ktorý nežije z ničoho iného iba z toho, aby okrádal chorých ľudí a systematicky korumpoval politikov na to, aby on mal výhody pre seba a tým pádom aj pre svoju rodinu. Lebo dnes už tie majetky celé, všetko má napísané na rodinu, lebo sa bál počas toho, jako u nás, počas našej vlády bol mesiac či koľko vo, v base, tak že vlastne nakoniec o tie majetky nakradnuté príde. Nakradnuté, ukradnuté, ktoré získal z toho, že okrádal chorých ľudí. A pani ministerka sa rozhodla na hanbu, kebyže aspoň predtým predloží tri-štyri zákony, ktoré by vytvorili zdanie, že jej záleží na zdravotníctve, na chorých ľuďoch, ale ona na hanbu normálne sem príde a v skrátenom legislatívnom konaní, aby to rýchlo zbehlo, aby nikto nesledoval, aby ľudia sa tomu nevenovali, sem príde s návrhom, ktorý je jedna veľká hanba. Chudákom zobrať a bohatým dať. Chorým ľuďom po krížoch, Haščákovi nafutrovať účet. Chorým ľuďom, onkologickým pacientom zobrať to svetielko nádeje, ktoré im malo svietiť od 1. januára, že budú vedieť, dokedy najneskôr budú operovaní, ona im ho chce zobrať a na základe toho nikto iný nezíska. Nikto iný nezíska, lebo nemenia sa žiadne výšky zdravotných odvodov, nič sa nemení. To znamená, inak povedané, keď títo ľudia nedostanú tú zdravotnú starostlivosť, mnohí z nich zomrú a kto ušetrí? No Jarko Haščák ušetrí, majiteľ Penty, ktorý si ich kupuje tým, že im dáva zadarmo článočky o tom, piár články, videjká, rozhovory o tom, jakí sú oni dokonalí, ako to myslia dobre s ľuďmi. Nič iné nás v opozícii nečaká a na nič iné by sme sa nemali tak sústrediť ako na to, aby sme proti tejto propagande v Haščákových médiách spoločne bojovali. Keď si to sme schopní v opozícii uvedomiť, totiž opoziční kolegovia z SaS si to neuvedomia, lebo tuto pána Szalaya keď počúvam, to je jak kebyže normálne mu poslal Haščák Cigánikovej ďalšieho sparringpartnera, aby tu nebola sama, a on teda niekedy dáva také šupy, že je ešte, ešte dokonalejší antiľud jako Cigániková v zdravotníctve. Lebo keď, myslím, že to povedal niekde pri vystúpení pri PVV-čku, názor typu, že úplne by sme mali zlikvidovať Všeobecnú zdravotnú poisťovňu, to tam jednoducho smrdí, v zdravotnom poistení, a mali by tam byť iba súkromníci, čiže mal by tam byť iba Haščák, tak to je presne, že normálne pýtam sa, pán Szalay, vás tiež platí, však vlastne áno, však som to videl na mnohých článkoch vo váš prospech v Haščákových médiách. Takže nečakajme od SaS-ky, že bude robiť čokoľvek proti Haščákovým záujmom na úkor chorých ľudí v zdravotníctve. Nebudú to robiť. Tie esemesky, ktoré som zverejnil, aj keď akokoľvek krvopotne hovorili, že nie sú pravdivé, pravdivé sú do posledného písmenka. Jednoducho ich predseda, si predstavte to, že ktokoľvek z vás je premiérom, sedíte v ťažkom období, kedy vám krvácajú, krváca zdravotníctvo, lebo nezvláda poskytovať zdravotnú starostlivosť, covid, všetko, jednoducho rúca sa vám to pod rukami, máte veľké problémy, aby ste zabezpečili normálne že chod zdravotnej starostlivosti. A vy vtedy vidíte, že rozprávate sa s tými ľuďmi, vidíte, že zdravotná poisťovňa, všeobecná, štátna, čiže štátna, štátny majetok, naša zlatá sl... ne, neni to zlatá sliepka, skorej tam sa tie peniaze míňajú, ale jednoducho štátny majetok, ktorý by sme teda si mali strážiť a mali hájiť jeho záujem. Všeobecná zdravotná poisťovňa kvôli covidu krváca a vy potrebujete jej pomôcť, zároveň vidíte v číslach, že súkromné zdravotné nekrvácajú, tie sú v pohode. Haščák je v pohode so svojou Dôverou, Union je v pohode, ale všeobecka nám krváca, lebo jednoducho na ňu sa najviac toho, toho nabalilo a tých, tých výdavkov v súvislosti s covidom. Prichádzate na rokovanie vlády, že teda potrebujete naliať do Všeobecnej zdravotnej poisťovne 300 mil., aby vám celé to obdobie covidu prežila, aby bola zabezpečená zdravotná starostlivosť. A vy sledujete svojho podpredsedu vlády na, priamo na rokovaní vlády, priamo v miestnosti na úrade vlády a sledujete ho, že ťuká, ťuká do mobilu. Kukáte, čo teraz ťuká do mobilu, keď sa o takej vážnej veci bavíte. Zrazu sa pozrie do mobilu, prihlási sa so slovom a hovorí niečo a rovno máte pocit, že to nemá z vlastnej hlavy, že, že to mu niekto teraz napísal. Akože komu ťukal? Povie to druhýkrát, tretíkrát, normálne si poviete, že ešte poviete svojmu susedovi, ministrovi vnútra, že to mu asi Haščák napísal. A vy po troch rokoch sa dostanete k jeho komunikácii z mobilu a zrazu zistíte, že on si fakt, váš podpredseda vlády, priamo na rokovaní vlády, hovorím o Richardovi Sulíkovi, predsedovi strany tejto, ktorá povalila tretiu demokratickú vládu, gratulujem, veľmi dobre, veľmi dobré sledovanie verejného záujmu v politike, a on si normálne počas rokovania vlády dopisuje so skorumpovaným mafiánom Haščákom a pýta si od neho inštrukcie, čo má hovoriť, ako má bojovať proti tomu, aby štát pomohol štátnej firme s menom Všeobecná zdravotná poisťovňa. Bohužiaľ, toto my sme žili, od týchto ľudí nečakajme nič, že budú hájiť verejný záujem. Ale, ale teda čakajme iba to, že budú hájiť záujem Haščáka v politike a v zdravotníctve najmä. Ale, pani ministerka, ešte raz sa vás pýtam, to naozaj nemáte Boha pri sebe, že vy prídete s návrhom, a teraz to zúžim iba na tých onkologických pacientov, že vy tu idete a hovoríte vašim poslancom, že majú hlasovať za to, že onkologickí pacienti stratia právo od 1. januára na to, aby mali definovaný termín, dokedy najneskôr majú byť operovaní? To naozaj, pani ministerka, vy nemáte Boha pri sebe a vedome konáte takýto krok v prospech Jaroslava Haščáka, skorumpovaného mafiána, ktorý si vás kupoval a vašu stranu a vašich politikov dlhé roky tým, že vám vytváral zadarmo mediálny priestor v hodnote desiatok miliónov eur? To naozaj vy idete predať tých chorých onkologických pacientov Haščákovi, to naozaj im idete ohroziť zdravie a životy, lebo na základe tohto vášho rozhodnutia, tohto hlasovania stovky ľudí na budúci rok na sto percent zomrú. Nedostanú včasnú, včasnú liečbu. Lebo pani ministerka povie, že Haščák nemusí. Haščák si môže peniažky odložiť do zdravotného poistenia na svoj súkromný účet. Pani ministerka, prosím vás na kolenách, nerobte takýto krok proti onkologickým pacientom a v prospech mafie Haščáka. (Potlesk.)